Merck อัศวินม้าขาวท่ามกลางวิกฤติ COVID-19
17 ตุลาคม 2564

Merck อัศวินม้าขาวท่ามกลางวิกฤติ COVID-19
Merck & Co – อัศวินม้าขาวท่ามกลางวิกฤติ ผู้ผลิตยา Molnupiravir เพื่อใช้ลดความรุนแรงจาก Covid
ท่ามกลางวิกฤตการณ์ COVID-19 ที่คร่าชีวิตและสร้างความเสียหายให้แก่มวลมนุษย์ตั้งแต่ช่วงปลายธันวาคม 2019 จนถึงปัจจุบันในปี 2021 โดย Corona Virus ถูกยกระดับจากโรคประจำถิ่น (Endemic) สู่การระบาด (Outbreak) ต่อมากลายเป็นระดับโรคระบาด (Epidemic) จนกระทั้งเป็นปัญหาระดับการระบาดใหญ่ทั่วโลก (Pandemic) ที่พวกเรากำลังเผชิญกันอยู่ในขณะนี้ แม้ว่าประชาชนส่วนมากได้รับการฉีดวัคซีนไปเรียบร้อยก็ตามแล้วไม่ว่าจะเป็นตระกูล Viral Vector หรือ mRNA (Messenger RNA) ก็ตาม
อย่างไรก็ดี อัศวินม้าขาวมักจะมาปรากฏตัวท่ามกลางมรสุมอันหนักหน่วงดังเช่น Merck บริษัทยาชื่อดังอันดับ 5 ของโลก (รองจาก Pfizer (PFE US), Norvotis (NVS US) & Hoffmann-La Roche (RO SW) ของสวิสเซอร์แลนด์และ Sanofi (SNY US) ของฝรั่งเศส) โดย Merck ได้ร้องขอคณะผู้ควบคุมกฏระเบียบสหรัฐฯ อนุมัติใช้ยา Molnupiravir หลังจากคนไข้ผู้ติดเชื้อ Covid-19 รับประทานทานยา Molnupiravir วันละ 2 ครั้งเป็นระยะเวลา 5 วัน สามารถลดความรุนแรงของอาการได้ถึงครึ่งนึง ซึ่งก่อให้เกิด Sentiment เชิงบวกในการเร่งเปิดเมืองของหลายๆ ประเทศทั่วโลก
Merck – หนึ่งในบริษัทยาที่ใหญ่ที่สุดในโลกสัญชาติอเมริกันก่อตั้งโดย George W Merck เมื่อปี 1891 (สำนักงานใหญ่อยู่ที่เคนิลเวิร์ธ รัฐนิวเจอร์ซีย์ ประเทศสหรัฐอเมริกา) โดยยาที่มีชื่อเสียงและได้รับการยอมรับในวงการแพทย์อย่างมากได้แก่ Keytruda ยาสำหรับรักษาโรคมะเร็ง, Januvia & Janumet ยารักษาเบาหวานชนิด Type 2 และอื่นๆ ในเชิงรายได้ยอดขายของผลิตภัณฑ์ในกลุ่ม Merck 44% มาจากประเทศสหรัฐฯ , 28% ในกลุ่มประเทศยุโรป ตะวันออกกลาง และแอฟริกา, 8% ในจีน
ณ ปัจจุบัน Merck มีมูลค่าตลาด (Market Cap) อยู่ที่ USD 204,104.7 Million, เทรดอยู่ที่ P/E 14.48 เท่า และมี Dividend Yield อยู่ที่ 3.22% (อ้างอิงข้อมูลจาก Bloomberg เมื่อวันที่ 11 ตุลาคม 2021)
ประเด็นที่นักลงทุนต้องจับตามอง
Merck ได้ร้องขอคณะผู้ควบคุมกฏระเบียบสหรัฐฯ อนุมัติใช้ยา Molnupiravir หลังจากคนไข้ผู้ติดเชื้อ Covid-19 รับประทานทานยา Molnupiravir วันละ 2 ครั้งเป็นระยะเวลา 5 วัน สามารถลดความรุนแรงของอาการได้ถึงครึ่งนึง
คู่แข่งใหม่ๆ ที่อาจค้นพบวิธีการรักษาและยาใหม่ๆ ในการรักษาในอนาคต
การกลายพันธุ์ของไวรัส Covid-19 ทำให้เกิดการแพร่ระบาดของเชื้อ Covid สายพันธุ์ใหม่ๆ ซึ่งทำให้ผู้ยาต้องเร่งคิดค้นและพัฒนาตลอดเวลาเพื่อต่อต้านกับสายพันธุ์ใหม่ๆ ที่อาจจะเกิดขึ้นในอนาคตอันใกล้
ในความเป็นจริงหุ้นปลอดภัยไม่มีอยู่จริง (ขึ้นชื่อว่าหุ้นคือสินทรัพย์เสี่ยง) หุ้นปลอดภัยคือหุ้นที่สามารถทดทานต่อความไม่แน่นอนภายใต้สถานการณ์ในปัจจุบันซึ่งคือหุ้นในกลุ่ม Healthcare เพราะว่ามีรายได้ที่แน่นอน มีประเด็นบวกในอนาคต (ยารักษาโรค Covid) และปัจจุบันมี Valuation ที่ไม่แพง รวมถึงมีการจ่ายปันผลสม่ำเสมอ
Investor Tip:
Merck (MRK US) – บริษัททำธุรกิจ Global Healthcare ที่ประกอบธุรกิจทั้งในส่วนของการผลิตยา วัคซีน และการดูแลรักษาทั้งในคน สัตว์ และผลิตภัณฑ์อุปโภคในชีวิตประจำวัน (Consumer Care) โดยบริษัทจดทะเบียนซื้อขายในตลาดหลักทรัพย์ New York Stock Exchange, ประเทศสหรัฐอเมริกา ซึ่งใช้ Ticker Code ในการซื้อขายว่า “MRK US” ซึ่งนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: KS OFFSHORE , CFRA Research ,Bloomberg
เปิดพอร์ตลงทุน >> https://bit.ly/3eC98sz
KS #KSecurities
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp